**Ο ΜΑΡΤΗΣ ΜΑΡΤΗ ΜΙΛΗΣΕ**

.

**Ερμηνευτής:Παντελής Θαλασσινός, Στιχουργός:Ηλίας Κατσούλης**

.

**Μάρτης Μάρτης μίλησε**

**Είπε πως θ΄ αργήσει**

**Έχει ακόμα δυο βροχές**

**Και μια να χιονίσει**

.

**Κι ένα δεντράκι τ΄ άκουσε**

**Και πήγε να λυγίσει**

**Του είπαν να΄ χει υπομονή**

**Το φόβο να νικήσει**

.

**Ό,τι αργεί κι ό,τι στη γη**

**Είναι βαθιά κρυμμένο**

**Πάλι στο φως θα βαφτιστεί**

**Και θα΄ ρθει ευλογημένο**

.

**Ο Μάρτης χείλη έσκασε**

**Στον ήλιο να γελάσει**

**Είπε θ΄ αργήσει μα θα΄ρθεί**

**Ο κόσμος να χαλάσει**

.

**Θα βάλει τ΄ ανοιξιάτικα**

**Να ομορφύνει η πλάση**

**Στα μπλε και στα κατάλευκα**

**Θα βγει να παρελάσει**   
.  
  
.  
.

**4**